Diari Oficial de la Generalitat Valenciana


Sumari del DOGV 9699, del 06-10-2023 (2023/9979)

ORDRE 4/2023, de 28 de setembre, de la Conselleria d'Educació, Universitats i Ocupació, d'extinció de l'autorització per cessament d'activitats del centre d'ensenyaments esportius Centro Deportivo Marni, de València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9699

Data del DOGV
:   06-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9979


Data del document
:   28-09-2023

Organisme emissor


Tipus de document
:   Ordre

Descriptors 

:   * Conselleria d'Educació, Universitats i Ocupació
    * centre d'ensenyament

ORDRE 4/2023, de 28 de setembre, de la Conselleria d'Educació, Universitats i Ocupació, d'extinció de l'autorització per cessament d'activitats del centre d'ensenyaments esportius Centro Deportivo Marni, de València. [2023/9979]  
Antecedents de fet  
Primer. El centre d'ensenyaments esportius Centro Deportivo Marni, amb codi 95770421, de València, està autoritzat per la Resolució de 7 de gener de 2016, de la Conselleria d'Educació, Investigació, Cultura i Esport, per la qual se li concedeix l'autorització d'obertura i funcionament.  
Segon. Segons l'informe de 23 de maig de 2023, de la Inspecció d'Educació de la Direcció Territorial d'aquesta Conselleria a València, es constata la inactivitat de l'esmentat centre.  
Tercer. Hi ha un escrit de 23 de maig de 2023, signat per la representant de la titularitat del centre, que manifesta que el centre no té cap activitat docent, ni previsió de tindre-la per al pròxim curs.  
  
Quart. Amb data 26 de juliol de 2023, es dicta l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats de l'esmentat centre. En aquest Acord es concedeix a la titularitat del centre un termini de deu dies per a al·legar i presentar els documents i les justificacions que considere pertinents.  
Cinqué. Amb data 27 de juliol de 2023, es va notificar l'Acord a la titularitat del centre. Transcorregut el termini per a realitzar al·legacions, no hi ha constància que la titularitat del centre haja presentat cap documentació.  
  
A aquests antecedents de fet se li apliquen els següents  
  
Fonaments de dret  
Primer. L'òrgan competent per a dictar la present ordre és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació.  
  
Segon. El Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, estableix en l'article 37 que l'obertura i funcionament dels centres privats se sotmetran al principi d'autorització administrativa i es concedirà quan complisquen els requisits establits per la conselleria competent en matèria d'educació i per la normativa bàsica que resulte d'aplicació.  
Atés que la normativa bàsica és el Reial decret 332/1992, de 3 d'abril, sobre autoritzacions de centres docents privats, per a impartir els ensenyaments de règim general no universitaris, el qual en l'article 16.1 estableix que procedirà l'extinció de l'autorització dels centres docents quan aquests hagen cessat de fet en les seues activitats.  
Tenint constància del fet fefaent del cessament efectiu de l'activitat, segons declara la mateixa titularitat del centre en el seu escrit de 23 de maig de 2023 i constata la Inspecció d'Educació en el seu informe de 23 de maig de 2023.  
Tercer. Atés que en l'Acord s'informa que, si no es presenten al·legacions, aquest podrà considerar-se com a proposta de resolució procedint a dictar la corresponent ordre que posarà fi al procediment.  
  
Havent sigut notificat l'Acord sense que hi haja constància que la titularitat del centre haja presentat al·legacions.  
  
Vistos els antecedents de fet i considerats els fonaments de dret,  
  
  
ORDENE  
  
L'extinció de l'autorització en la totalitat dels seus ensenyaments, per cessament d'activitats, del centre docent privat següent:  
Codi de centre: 50970995.  
Denominació genèrica del centre: centre d'ensenyaments esportius.  
Denominació específica del centre: Centro Deportivo Marni.  
Titular: Centro de Estudios Marni, SA.  
Domicili: c/ Padre Viñas, 94.  
Localitat: València (46243).  
Província: València.  
  
La present ordre tindrà els seus efectes acadèmics a l'inici del curs escolar 2024-2025 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 28 de setembre de 2023  
  
El conseller d'Educació, Universitats i Ocupació,  
JOSÉ ANTONIO ROVIRA JOVER